ROMÂNIA 

JUDEŢUL PRAHOVA 

ORAŞ BOLDEŞTI-SCĂENI

CONSILIUL LOCAL

H O T Ă R Â R E

· privind aprobarea bugetului de venituri şi cheltuieli al Unităţii de Asistenţă 
Medico - Socială Boldeşti-Scăeni pe anul 2026
Analizând proiectul de hotărâre înregistrat sub nr.49/30.04.2026 privind aprobarea bugetului de venituri şi cheltuieli al Unităţii de Asistenţă Medico - Socială Boldeşti-Scăeni pe anul 2026, inițiat de primarul orașului Boldești-Scăeni;

Având în vedere :

- referatul de aprobare, înregistrat sub nr.6821/29.04.2026; 
- raportul de specialitate întocmit de Serviciul  buget, finanţe, contabilitate, impozite şi taxe, resurse umane şi salarizare, înregistrat sub nr. 6843/30.04.2026;


- prevederile Ordonanţei Guvernului României nr. 70/2002 privind administrarea unităţilor sanitare publice de interes judeţean şi local, cu modificările şi completările ulterioare şi ale Hotărârii Guvernului României nr. 412/2003 pentru aprobarea Normelor privind organizarea, funcţionarea şi finanţarea unităţilor de asistenţă medico-socială;

- prevederile Legii nr. 273/2006 privind finanţele publice locale, cu modificările şi completările ulterioare şi ale Legii nr.43/2026, legea bugetului de stat pe anul 2026;
- Decizia Directorului D.G.R.F.P. nr.315/2.04.2026;
- avizul secretarului general, înregistrat sub nr.6844/30.04.2026;

- avizul  comisiei de specialitate nr. 1 – dezvoltarea economico-socială şi de mediu, cooperarea interinstituţională pe plan intern şi extern;


În temeiul prevederilor art. 87, alin. (3), art. 88, art. 129 alin. (4) lit. a), art. 139 alin. (1) şi alin. (3) lit. a)  şi art. 196 alin. (1) lit. a) din OUG nr. 57/2019 privind Codul administrativ, cu modificările şi completările uletrioare,

Consiliul Local al oraşului Boldeşti-Scăeni, întrunit în şedinţa publică ordinară în data de 6.05.2026, adoptă prezenta hotărâre:

Art.1. Se aprobă bugetul de venituri şi cheltuieli al Unităţii de Asistenţă Medico - Socială Boldeşti-Scăeni pe anul 2026, conform anexei care face parte integrantă din prezenta hotărâre.

Art.2. Prezenta hotărâre va fi dusă la îndeplinire de către ordonatorul principal de credite împreună cu ordonatorul terţiar și se aduce la cunoştinţă publică prin publicarea pe pagina de internet boldesti-scaeni.ro, în secțiunea Monitorul Oficial Local.

